

 [WWW.EKCHANION.GR](http://WWW.EKCHANION.GR) Χανιά 25-9-2025

ΔΕΛΤΙΟ ΤΥΠΟΥ

Συνήλθε χθες, 24 Σεπτεμβρίου και ώρα 6:00 μ.μ., έπειτα από πρόσκληση του Διοικητικού Συμβουλίου του Εργατικού Κέντρου, σύσκεψη μελών από τις διοικήσεις των Πρωτοβάθμιων Σωματείων της δύναμής μας, με μοναδικό θέμα την ενημέρωση και την οργάνωση της πανελλαδικής απεργίας της 1ης Οκτωβρίου.

Στη σύσκεψη παρευρέθηκαν και εκπρόσωποι του Συλλόγου Υγειονομικών Ν. Χανίων, ο οποίοι και έθεσαν τα προβλήματα που αντιμετωπίζει η Υγεία στο νομό μας. Ένα Νοσοκομείο που καταρρέει από την έλλειψη προσωπικού.

Κατά τη διάρκεια της συζήτησης έγινε εκτενής παρουσίαση και ανάλυση του νομοσχεδίου που επιχειρεί να περάσει η Υπουργός Εργασίας, κα N. Κεραμέως, μαζί με την κυβέρνηση της Ν.Δ. Αποδείχτηκε ξεκάθαρα ότι το νομοσχέδιο αυτό, παρά τα όσα ισχυρίζονται η κυβέρνηση και τα «παπαγαλάκια» των ΜΜΕ, δεν είναι προς όφελος των εργαζομένων. Αντιθέτως, αποτελεί ακόμα έναν βαθιά αντεργατικό νόμο που ισοπεδώνει το οκτάωρο, καταργεί την ενδεκάωρη ανάπαυση και υποβαθμίζει συνολικά τις ζωές όλων των εργαζομένων.

**Απαιτούμε εδώ και τώρα την απόσυρση αυτού του νομοσχεδίου!!!**

**Ο χρόνος εργασίας δεν είναι εμπόρευμα. Είναι η ζωή μας!!!**

**Απαιτούμε τις ζωές μας και την υγεία μας πίσω!!!**

 **Εργατοϋπαλληλικό Κέντρο Νομού Χανίων**